text: मुंबई। सलमान खान और जैकलीन फर्नांडिस इन दिनों जबरदस्त तरीके से अपनी आने वाली फिल्म 'रेस 3' के प्रमोशन में बिजी हैं। हाल ही में दोनों एक डांस रियलिटी शो पर पहुंचे जिसके जजों में माधुरी दीक्षित नेने भी हैं। इस शो में जैकलीन ने कुछ ऐसा काम कर दिया कि सोशल मीडिया पर लोग उन्हें ट्रोल कर रहे हैं। जैकलीन ने शो में एक बच्चे को जबरदस्ती गले लगा लिया, जिसपर लोगों ने उन्हें खूब खरी-खोटी सुनाई है। लोगों ने पूछा है कि बच्चे की मर्जी के बगैर जैकलीन ने उसे क्यों गले लगाया?